ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતનો સાજા થવાનો દર 83%થી વધુ
સક્રિય કેસ કરતા સાજા થયેલા કેસની સંખ્યા 41.5 લાખથી વધુ થઇ ગઈ
ભારત સતત સાજા થયેલા કેસની વધુ સંખ્યા નોંધાવી રહ્યું છે. છેલ્લા 24 કલાક દરમિયાન સાજા થયેલા કેસ ફરીથી નવા પુષ્ટિ થયેલા કેસ કરતા વધુ થઇ ગયા છે. આ સાથે, ભારતનો સાજા થવાનો દર આજે 83% થી વધુ થઇ ગયો છે.
દેશમાં છેલ્લા 24 કલાકમાં 84,877 દર્દીઓ સ્વસ્થ થયા છે જ્યારે નવા પુષ્ટિ થયેલા કેસની સંખ્યા 70,589 છે. સાજા થયેલા દર્દીઓની કુલ સંખ્યા 51,01,397 થઇ ગઈ છે.
નવા સાજા થયેલા કેસના 73% કેસ મહારાષ્ટ્ર, કર્ણાટક, આંધ્રપ્રદેશ, ઉત્તર પ્રદેશ, તામિલનાડુ, દિલ્હી, કેરળ, ઓડિશા, પશ્ચિમ બંગાળ અને મધ્યપ્રદેશ આ દસ રાજ્યોમાં નોંધાયેલા છે.
સાજા થયેલા દર્દીઓની સંખ્યામાં 20,000થી વધુ સાજા થયેલા કેસ સાથે મહારાષ્ટ્ર મોખરે છે. ત્યારબાદ કર્ણાટક અને આંધ્રપ્રદેશ બંને એક જ દિવસની રિકવરીની સંખ્યામાં 7,000 થી વધુ યોગદાન આપે છે.
સ્થિર ઉચ્ચ સ્તરની સાજા થયેલા કેસની સંખ્યાના કારણે સક્રિય અને સાજા થયેલા કેસ વચ્ચેનું અંતર વધુ બહોળું થયું છે. સાજા થયેલા કેસ સક્રિય કેસ  કરતા 41.5 લાખ  થી વધારે છે. સક્રિય કેસ કરતા સાજા થયેલા કેસ 5.38 ગણા છે જે સુનિશ્ચિત કરે છે કે સાજા થયેલા કેસની સંખ્યા સતત વધી રહી છે.
દેશમાં હાલમાં સક્રિય કેસનું ભારણ પોઝિટીવ કેસના માત્ર 15.42% છે અને તે સતત ઘટી રહ્યું છે.
નીચેના બે ગ્રાફ 23 અને 29 સપ્ટેમ્બરની વચ્ચે ટોચનાં દસ રાજ્યોમાં સક્રિય કેસના બદલાતા દૃશ્યને દર્શાવે છે.
દેશમાં છેલ્લા 24 કલાકમાં કુલ 70,589 નવા કેસ નોંધાયા છે.
નવા પુષ્ટિ થયેલા કેસમાંથી 73% કેસ 10 રાજ્યો / કેન્દ્રશાસિત પ્રદેશોમાં છે.
મહારાષ્ટ્ર આ યાદીમાં મોખરે છે. તેણે 11,000 થી વધુનું યોગદાન આપ્યું છે, ત્યારબાદ કર્ણાટકમાં 6000થી વધુ કેસ છે.
છેલ્લા 24 કલાકમાં 776 લોકોનાં મૃત્યુ થયાં છે.
કોવિડને કારણે છેલ્લા 24 કલાકમાં થયેલાં મૃત્યુઓમાં 78% મૃત્યુ 10 રાજ્યો / કેન્દ્રશાસિત પ્રદેશોમાં થયા છે.
નવા મૃત્યુઆંકમાં મહારાષ્ટ્રમાં 180 લોકોના મૃત્યુ સાથે 23%થી વધુ મૃત્યુ થયા છે, ત્યારબાદ તામિલનાડુમાં 70 લોકો મૃત્યુ પામ્યા છે.
SD/GP/BT
સોશિયલ મીડિયા પર અમને ફોલો કરો:
(
પ્રધાનમંત્રીનું કાર્યાલય
પ્રધાનમંત્રી શ્રીએ કાલા અઝર રોગના ઘટતા કેસ પર ખુશી વ્યક્ત કરી
કાલા અઝર રોગ પર તેના મન કી બાતના અંશો પણ શેર કર્યા
પ્રધાનમંત્રી શ્રી નરેન્દ્ર મોદીએ કાલા અઝર રોગના ઘટી રહેલા કેસ પર ખુશી વ્યક્ત કરી છે. શ્રી મોદીએ કાલા અઝર રોગ પર તેમની મન કી બાતના અંશો પણ શેર કર્યા હતા.
કેન્દ્રીય સ્વાસ્થ્ય મંત્રી ડૉ.મનસુખ માંડવિયાના ટ્વીટનો જવાબ આપતાં પ્રધાનમંત્રી શ્રીએ કહ્યું;
“પ્રોત્સાહક વલણ...ચાલો આપણે તેને ચાલુ રાખીએ અને કાલા અઝરને દૂર કરીએ.
ગયા મહિને #MannKiBaat દરમિયાન મેં આ વિષય પર જે વાત કરી હતી તે પણ શેર કરું છું.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ દુ:ખદ ચમોલી વિદ્યુત દુર્ઘટનાના પીડિતો માટે એક્સ ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ ચમોલી વિદ્યુત દુર્ઘટનાના પીડિતો માટે એક્સ ગ્રેશિયાની જાહેરાત કરી છે.
પીએમઓએ ટ્વીટ કરીને માહિતી આપી: "ચમોલીમાં દુ:ખદ દુર્ઘટનામાં જીવ ગુમાવનારા દરેકના નજીકના સંબંધીઓને PMNRF તરફથી રૂ. 2 લાખની સહાય આપવામાં આવશે. ઘાયલોને રૂ. 50,000 આપવામાં આવશે: PM @narendramodi"
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિજ્ઞાન અને ટેકનોલોજી મંત્રાલય
વધુ એક CSIR લેબ નોવલ કોરોના વાયરસના જીનોમનું સિક્વન્સિંગ શરૂ કરશે
સેન્ટર ફોર સેલ્યુલર અને મોલેક્યૂલર બાયોલોજી  અને ઇન્સ્ટિટ્યુટ ઓફ જીનોમિક એન્ડ ઇન્ટીગ્રેડેટ બાયોલોજી  બાદ, કાઉન્સિલ ઓફ સાયન્ટિફિક એન્ડ ઇન્ડસ્ટ્રીઅલ રીસર્ચ  દ્વારા નોવલ કોરોના વાયરસના સંપૂર્ણ જીનોમનું સિક્વન્સિંગ કરવાની કામગીરી શરૂ કરવામાં આવી છે. ચંદીગઢ સ્થિત ઇન્સ્ટિટ્યુટ ઓફ માઇક્રોબાયલ ટેકેનોલોજી એ વાયરસના મોટાપાયે જીનોમ સિક્વન્સિંગ  કાર્ય હાથ ધર્યું છે.
આ વાયરસ આ પ્રકારના અન્ય સુક્ષ્માણુંઓની તુલના ખૂબ જ વધારે પરિવર્તનશીલતા દર ધરાવે છે અને તેની જીનીનિક સામગ્રી ઝડપથી બદલાઇ જાય છે આથી તે ઝડપથી પ્રતિકૃતિ તૈયાર કરે છે. IMTechના નિદેશક ડૉ. સંજીવ ખોસલાએ ઇન્ડિયા સાયન્સ વાયર ખાતે બોલતી વખતે જણાવ્યું હતું કે, “આ જીનોમ સિક્વન્સિંગ નમૂના આંતરરાષ્ટ્રીય માન્ય સંગ્રાહક પાસે જમા કરાવવામાં આવશે.” જીનોમ સિક્વન્સની સંપૂર્ણ માહિતીથી સંશોધકોને વાયરસના અંગોની આંતરિક બાબતો, ભારતમાં ફરી રહેલી અલગ અલગ પ્રજાતિઓને સમજવાનું સામર્થ્ય મળશે અને આપણા દેશમાં આટલા મોટા પ્રમાણમાં તે કેવી રીતે ફેલાયો એ પણ જાણી શકશે. ડૉ. ખોસલાએ જણાવ્યું હતું કે, “આ સિક્વન્સિંગમાંથી પ્રાપ્ત થયેલા જીનોમિક સંસાધનોની મદદથી કોવિડ-19ના નિદાન અને દવા માટે નવા લક્ષ્યો ઓળખી શકાશે.”
સંપૂર્ણ જીનોમ સિક્વન્સિંગ એવી પદ્ધતિ છે જેનો ઉપયોગ ચોક્કસ સજીવના જીનોમની સંપૂર્ણ DNA સિક્વન્સ  નક્કી કરવા માટે થાય છે. CSIR-IMTech માઇક્રોબાયલ અને જીનોમિક સંશોધન માટે વિખ્યાત છે જે હવે તબીબી નમૂનાઓમાંથી અલગ તારવવામાં આવેલા SARS-Cov-2 RNA જીનોમનું સિક્વન્સિંગ કરશે.
WHO દ્વારા જીનોમ શ્રૃંખલા શેર કરતા દેશો માટે 2008માં સાર્વજનિક મંચ ગ્લોબલ ઇનિશિએટીવ ઓન શેરિંગ ઓલ ઇન્ફ્લુએન્ઝા ડેટા ની શરૂઆત કરવામાં આવી હતી તેના માટે અત્યાર સુધીમાં આંતરરાષ્ટ્રીય સ્તરે 9000 નમૂનાનું સિક્વન્સિંગ કરવામાં આવ્યું છે. આ જીનોમિક સંસાધનો આ સિક્વન્સિંગમાંથી મેળવવામાં આવ્યા છે તેના પણ કોવિડ-19ના નિદાન અને દવા માટે નવા લક્ષ્યો ઓળખી શકાશે.
CSIR-IMTechના નિદેશક ડૉ. સંજીવ ખોસલાએ જણાવ્યું હતું કે, “અમે નમૂનાઓનું તબીબી પરીક્ષણ પહેલાંથી જ શરૂ કરી દીધું છે અને હવે વાઇરસ પ્રજાતિઓની સિક્વન્સ તૈયાર કરવાના આ મિશનની શરૂઆત કરીને, અમે વૈશ્વિક મહામારી ફેલાવનારા આ વાયરસની પ્રકૃતિ વધુ સારી રીતે સમજી શકીશું.” CSIR-IMTech તેના અનુભવનો ઉપયોગ આગળ વધારી શકાય તે રીતે અને વાસ્તવિક સમયમાં કરશે અને ભારતમાં SARS-Cov-2ની પ્રજાતિઓમાં રાસાયણિક સુધારાનો અભ્યાસ કરવા માટે જીનોમ સિક્વન્સિંગનો માર્ગ બતાવશે.
GP/RP
(Visitor Counter : 188
માહિતી અને પ્રસારણ મંત્રાલય
70માં બર્લિન આંતરરાષ્ટ્રીય ફિલ્મ ફેસ્ટીવલમાં વિદેશમંત્રી ડૉ. એસ જયશંકર ઇન્ડિયન પેવેલિયનનું ઉદ્ઘાટન કરશે
ભારતમાં ફિલ્માંકનને પ્રોત્સાહિત કરવા ભારતીય પ્રતિનિધિમંડળ બર્લિનાલે 2020માં ભાગ લેશે
કન્ફેડરેશન ઑફ ઇન્ડિયન ઇન્ડસ્ટ્રી  સાથેના સહયોગમાં માહિતી અને પ્રસારણ મંત્રાલય, ભારત સરકાર ‘70મા બર્લિન આંતરરાષ્ટ્રીય ફિલ્મ ફેસ્ટીવલ’માં ભાગ લઇ રહી છે. આ ફેસ્ટિવલ જર્મનીના બર્લિનમાં 20 ફેબ્રુઆરી - 1 માર્ચ 2020 દરમિયાન યોજાશે. આ ફિલ્મ ફેસ્ટિવલમાં એક ઇન્ડિયન પેવેલિયન પણ રહેશે કે જે ભારતીય સિનેમાને આંતરરાષ્ટ્રીય બજારમાં પ્રસિદ્ધ કરવા માટે અને નવી વ્યવસાયની તકોને સુવિધા પૂરી પાડવા માટે એક મંચ પૂરું પાડશે.
આ વર્ષે બર્લિનમાં ૩ ભારતીય ફીચર ફિલ્મો અને સાથે સાથે એક ટૂંકી ડોકયુમેન્ટરી ફિલ્મ પસંદ કરવામાં આવી છે, પુષ્પેન્દ્ર સિંહની ‘લૈલા ઔર સત્ત ગીત’, પ્રતિક વત્સની ‘ઇબ અલે ઉ’, અક્ષય ઇન્દીકરની ‘સ્થળપુરાણ’ અને એકતા મિત્તલની ટૂંકી ડોકયુમેન્ટરી ‘ગુમનામ દિન’ ને પસંદ કરવામાં આવી છે.
વિદેશી બાબતોના મંત્રી ડૉ. એસ જયશંકર બર્લિનાલે ખાતે ભારતીય પેવેલિયનનું ઉદ્ઘાટન કરશે.
ભારત બર્લિનાલે 2020માં ભાગીદારીના માધ્યમથી ભાષાકીય, સાંસ્કૃતિક અને પ્રાદેશિક વૈવિધ્યના પરિપ્રેક્ષ્યમાં પોતાની ફિલ્મોને પ્રસિદ્ધ કરવા માગે છે અને ભારતમાં ફિલ્મ બનાવવા, પ્રોડક્શન અને વેચાણ કરવાના ક્ષેત્રમાં તથા સ્ક્રીપ્ટ ડેવલપમેન્ટ ટેકનોલોજીમાં એક કરતા વધુ આંતરરાષ્ટ્રીય જોડાણો સ્થાપિત કરવા ઈચ્છે છે.
ભારતીય પ્રતિનિધિમંડળ જુદા-જુદા સંવાદોના માધ્યમથી ફિલ્મ ફેસિલિટેશન ઓફીસ  દ્વારા ભારતમાં ફિલ્મો શૂટ કરવાની સરળતાને પ્રોત્સાહન આપવા માંગે છે. એફએફઓ એ ફિલ્મ નિર્માતાઓને સિંગલ વિન્ડો ક્લિયરન્સની સુવિધા પૂરી પાડે છે અને ભારતમાં ‘સિનેમેટિક ટુરીઝમ’ માટે એક મંચ પૂરું પાડે છે. આ પ્રતિનિધિમંડળ ભારતને પોસ્ટ પ્રોડક્શન હબ તરીકે પ્રદર્શિત કરશે અને આંતરરાષ્ટ્રીય પ્રોડક્શન હાઉસ સાથે મળીને ફિલ્મો માટેના જોડાણોને પ્રમોટ કરશે.
ઓડિયો-વિઝ્યુઅલ સેવા ક્ષેત્રને ભારત સરકાર દ્વારા શ્રેષ્ઠતમ સેવા ક્ષેત્રોમાનું એક ગણવામાં આવ્યું છે જેનો ઉદ્દેશ્ય ભારતને મીડિયા અને મનોરંજન માટેના એક આગળ પડતા ગંતવ્ય સ્થાન તરીકે પ્રમોટ કરવાનો છે.
બર્લિનાલે જઈ રહેલ સરકારી પ્રતિનિધિમંડળ આંતરરાષ્ટ્રીય ફિલ્મ ફેસ્ટિવલ ઑફ ઇન્ડિયા  2020, ગોવાના 51માં સંસ્કરણમાં આંતરરાષ્ટ્રીય ભાગીદારીને સુવિધા પૂરી પાડશે. આઈએફએફઆઈનો ઉદ્દેશ્ય સમગ્ર વિશ્વમાં ફિલ્મ મેકિંગની કળાની શ્રેષ્ઠતા પ્રદર્શિત કરવા માટે સિનેમાને એક સામાન્ય મંચ પૂરું પાડવાનો છે.
આ પ્રતિનિધિમંડળ ઇઝરાયેલ, દક્ષિણ આફ્રિકા, ન્યુઝીલેન્ડ, સ્પેન, બ્રાઝિલ, પોર્ટુગલ, ફ્રાંસ, ઇટલી, સ્વીત્ઝરલૅન્ડ, જર્મની, કેનેડા, યુનાઇટેડ સ્ટેટ્સ ઑફ અમેરિકા અને રવાન્ડા સહિતના દેશોના અધિકારીઓ સાથે બેઠકો યોજશે. આ પ્રતિનિધિમંડળ લોકાર્નો ફિલ્મ ફેસ્ટિવલ, સનડાન્સ ફિલ્મ ફેસ્ટિવલ, વેનિસ આંતરરાષ્ટ્રીય ફિલ્મ ફેસ્ટિવલ, કેન્સ ફિલ્મ ફેસ્ટિવલ, રેઇનડાન્સ ફિલ્મ ફેસ્ટિવલ, એડીનબર્ગ આંતરરાષ્ટ્રીય ફિલ્મ ફેસ્ટિવલ, એનેસી આંતરરાષ્ટ્રીય એનીમેશન ફેસ્ટિવલના અધિકારીઓને પણ મળશે.
ભારત ફિલ્મ મેકિંગ પ્રક્રિયાના અનેક પરિમાણોમાં ઘણા હકારાત્મક પાસાઓ ધરાવે છે. તેની પાસે સમગ્ર દેશમાં મજબૂત સ્થાનિક ફિલ્મ ઉદ્યોગ છે અને આ સાથે જ તે વિશ્વકક્ષાના ટેકનિશિયન, સાધનો અને કોઇપણ પ્રકારનું શૂટિંગ કરવા માટે જુદા-જુદા સ્થાનોનું વૈવિધ્ય ધરાવે છે.
દેશમાં નિર્માણ પામતી 1800થી વધુ ફીચરફિલ્મો, 900થી વધુ ટેલિવિઝન ચેનલ્સ, 500 મિલિયન ઈન્ટરનેટ યુઝર્સ, 500 મિલિયન સ્માર્ટ ફોન યુઝર્સની ક્ષમતા સાથે ભારતનો મીડિયા અને એન્ટરટેઈનમેન્ટ  ઉદ્યોગ વૈશ્વિક સહભાગીતા માટે આકર્ષક વિકાસની તકો પૂરી પાડે છે.
SD/DS/RP
(Visitor Counter : 136
પ્રધાનમંત્રીનું કાર્યાલય
પ્રધાનમંત્રીએ 10 પડોશી દેશો સાથે “કોવિડ-19 વ્યવસ્થાપનઃ અનુભવ, સારી રીતો અને ભવિષ્યનો માર્ગ” પર એક કાર્યશાળાને સંબોધિત કરી
ડૉક્ટરો અને નર્સો માટે વિશેષ વિઝા યોજના, પ્રાદેશિક એર એમ્બ્યુલન્સ સમજૂતીનું સૂચન કર્યું
પ્રધાનમંત્રીએ આજે “કોવિડ-19 વ્યવસ્થાપનઃ અનુભવ, સારી રીતો અને ભવિષ્યનો માર્ગ” પર આયોજિત એક કાર્યશાળામાં ભારતીય અધિકારીઓ અને નિષ્ણાતો સાથે 10 પડોશી દેશોના આરોગ્ય ક્ષેત્રના આગેવાનો, નિષ્ણાતો અને અધિકારીઓને સંબોધન કર્યું હતું. આ 10 દેશોમાં અફઘાનિસ્તાન, ભૂટાન, માલ્દિવ્સ, મોરેશિયસ, નેપાળ, પાકિસ્તાન, સેશીલ્સ, શ્રીલંકા વગેરે સામેલ હતા.
પ્રધાનમંત્રીએ રોગચાળા દરમિયાન આ દેશોની આરોગ્ય વ્યવસ્થાઓએ જે રીતે એકબીજાને સાથસહકાર આપ્યો હતો એની અને સંકલિત પ્રયાસો સાથે સૌથી વધુ ગીચ વસ્તી ધરાવતા વિસ્તારમાં રોગચાળાના પડકારને સફળતાપૂર્વક ઝીલવાની પ્રશંસા કરી હતી.
પ્રધાનમંત્રીએ રોગચાળા સામે તાત્કાલિક ખર્ચને પૂર્ણ કરવા કોવિડ-19 ઇમર્જન્સી રિસ્પોન્સ ફંડ ઊભું કરવાની તથા દવાઓ, પીપીઇ અને પરીક્ષણ માટેના ઉપકરણો જેવા સંસાધનોના આદાનપ્રદાનની વાતને યાદ કરી હતી. તેમણે પરીક્ષણ, ચેપના નિયંત્રણ અને તબીબી કચરાના નિકાલમાં એકબીજાની શ્રેષ્ઠ રીતોમાંથી પ્રાપ્ત થયેલા અનુભવો અને પદાર્થપાઠો વિશે પણ વાત કરી હતી. પ્રધાનમંત્રીએ કહ્યું હતું કે, “આ રોગચાળાની સૌથી કિંમતી ભેટ છે – સાથસહકારની ભાવના. આપણી પારદર્શકતા અને દ્રઢતા સાથે આપણે દુનિયામાં સૌથી ઓછા મૃત્યુદર ધરાવતા વિસ્તારમાં સ્થાન હાંસલ કર્યું છે. આ સફળતા પ્રશંસાને પાત્ર છે. અત્યારે આપણા વિસ્તાર અને દુનિયાને રસીઓ ઝડપથી વિકસવવા પર આશા છે. એમાં પણ આપણે અગાઉ જેવો જ સાથસહકાર આપીશું.”
પ્રધાનમંત્રીએ વિવિધ દેશોના પ્રતિનિધિઓને એકબીજા પ્રત્યેની અપેક્ષાઓ વધારીને આપણા ડૉક્ટરો અને નર્સો માટે વિશેષ વિઝા યોજના બનાવવાનું સૂચન કર્યું હતું, જેથી તેઓ આરોગ્યલક્ષી કટોકટી દરમિયાન જે તે દેશની વિનંતીને માન આપીને આ વિસ્તારની અંદર ઝડપથી પ્રવાસ કરી શકે. તેમણે આ સહભાગી દેશોના નાગરિક ઉડ્ડયન મંત્રાલયો તબીબી કટોકટી માટે પ્રાદેશિક એર એમ્બ્યુલન્સ સમજૂતી કરી શકે કે નહીં એવું પણ પૂછ્યું હતું. તેમણે એવું સૂચન પણ કર્યું હતું કે, આપણે આપણી વસ્તી વચ્ચે કોવિડ-19 રસીઓની અસરકારકતા વિશે ડેટા એકત્ર કરવા, એનું સંકલન કરવા અને એનો અભ્યાસ કરવા માટે પ્રાદેશિક પ્લેટફોર્મ બનાવી શકીએ. ઉપરાંત તેમણે પૂછ્યું હતું કે, આપણે ભવિષ્યમાં રોગચાળાને નિવારવા ટેકનોલોજીની મદદથી રોગચાળાશાસ્ત્રને પ્રોત્સાહન આપવા પ્રાદેશિક નેટવર્ક ઊભું કરી શકીએ?
પ્રધાનમંત્રીએ સહભાગી દેશોને કોવિડ-19 સિવાય તેમની સફળ જાહેર આરોગ્યની નીતિઓ અને યોજના વહેંચવાનુ સૂચન કર્યું હતું. તેમણે સૂચન કર્યું હતું કે, ભારતમાંથી આયુષ્માન ભારત અને જન આરોગ્ય યોજનાઓ સંપૂર્ણ વિસ્તાર માટે ઉપયોગી કેસ-સ્ટડીઝ બની શકે છે. પ્રધાનમંત્રી તેમની વાતને પૂર્ણ કરતાં કહ્યું હતું કે, “જો આપણે 21મી સદીને એશિયાની સદી બનાવવી હોય, તો દક્ષિણ એશિયા અને હિંદ મહાસાગરના ટાપુ દેશો વચ્ચે વધારે સંકલન સ્થાપિત કરવું પડશે. રોગચાળા દરમિયાન તમે જે પ્રાદેશિક એકતાની જે ભાવના પ્રદર્શિત કરી છે એના પરથી પુરવાર થયું છે કે, આ પ્રકારનું સંકલન શક્ય છે.”
SD/GP/BT/JD
(
પ્રધાનમંત્રીનું કાર્યાલય
પ્રધાનમંત્રી આવતીકાલે ચંપારણમાં સ્વચ્છાગ્રહીઓને સંબોધિત કરશે
પ્રધાનમંત્રી શ્રી નરેન્દ્ર મોદી આવતીકાલે  બિહારમાં ચંપારણ સત્યાગ્રહની શતાબ્દિનાં સમાપન સમારોહમાં ભાગ લેશે.
આ અવસરે તેઓ મોતીહારીમાં 20,000 સ્વચ્છાગ્રહીઓ તથા સ્વચ્છતા રાજદૂતોને સંબોધિત કરશે. સ્વચ્છાગ્રહીઓ ‘પાયાના સૈનિકો’ છે અને ગ્રામ્ય સ્તર પર સ્વચ્છતાને સામુદાયિક દ્રષ્ટિકોણથી  લાગુ કરવા માટેના પ્રેરકો છે. સ્વચ્છાગ્રહીઓ રાષ્ટ્રને ખુલ્લામાં શૌચક્રિયા મુક્ત બનાવવાની દિશામાં પ્રગતિ માટે ખૂબ મહત્વનાં છે.
10 એપ્રિલ, 1917ના રોજ મહાત્મા ગાંધીએ એક સદી પહેલાં ચંપારણ સત્યાગ્રહની શરૂઆત કરી હતી, તેમણે ગળીની ખેતી કરતા ખેડૂતોનાં હક્ક માટે અંગ્રેજો વિરૂદ્ધ લડત આપી હતી. એપ્રિલ 10, 2018 ચંપારણ સત્યાગ્રહના શતાબ્દી વર્ષ ઉજવણીના સમાપનને ચિહ્નિત કરે છે અને તેને ‘સત્યાગ્રહ થી સ્વચ્છાગ્રહ’ અભિયાન તરીકે ઉજવવામાં આવી રહ્યું છે.
પ્રધાનમંત્રી આ અવસરે વિવિધ વિકાસલક્ષી પરિયોજનાઓનું અનાવરણ પણ કરશે.
J.Khunt/GP/RP
(Visitor Counter : 84
પ્રધાનમંત્રીનું કાર્યાલય
સંસદ ભવનમાં શ્રી અટલ બિહારી વાજપેયીના તૈલીચિત્રના અનાવરણ પ્રસંગે પ્રધાનમંત્રીના સંબોધનનો મૂળપાઠ
મહામહિમ રાષ્ટ્રપતિજી, ઉપરાષ્ટ્રપતિજી, સ્પીકર મહોદયા, ગુલામ નબીજી, નરેન્દ્ર સિંહજી, અટલજીના પરિવારજનો તથા સૌ અટલ પ્રેમી સ્વજનો.
સંસદ ભવનનાં સેન્ટ્રલ હોલમાં અટલજી હવે આ નવા સ્વરૂપે આપણને આશીર્વાદ આપતા રહેશે અને આપણને પ્રેરણા પણ આપતા રહેશે. અટલજીના જીવનની સૌથી મોટી વિશ્વતાના રૂપમાં ઘણી બધી બાબતો કહીં શકાય એમ છે અને એક પણ વાત બીજાથી નાની નથી. કલાકો સુધી કહી શકાય છે તોપણ પૂરું ન કરી શકાય અને ઓછા શબ્દોમાં કહેવા ઉપરાંત પણ કદાચ એ વિશાળ વ્યક્તિત્વની ઓળખ પણ કરી શકાય છે. આવું વ્યક્તિત્વ તો બહુ ઓછા હોય છે. આટલા વર્ષો સંસદ ભવનમાં જીવન વિતાવ્યા બાદ પણ દસકાઓ સુધી સત્તાથી દૂર રહીને જન-સામાન્યની પવિત્રતાથી, નિષ્ઠાથી સેવા કરતા રહેવું સામાન્ય માનવીના અવાજને બુલંદ કરતા રહેવું અને વ્યક્તિગત જીવનના હિત માટે ક્યારેય માર્ગ ન બદલવો, એ પોતાનામાં, સાર્વજનિક જીવનમાં, આપણા જેવા બધા કાર્યકર્તાઓએ ઘણું શીખવા જેવું છે.
રાજનીતિમાં ઉતાર-ચઢાવ આવે છે, હાર-જીત આવે છે, પરંતુ આદર્શ અને વિચારો સાથે ક્યારેય સમાધાન ન કરતાં લક્ષ્ય તરફ ચાલતા રહેવું અને ક્યારેય-ક્યારેક તેનું યોગ્ય પરિણામ મળે છે, એવું આપણે અટલજીના જીવનમાં જોયું છે. તેમના પ્રવચનની પણ ઘણી ચર્ચા થાય છે, પરંતુ કદાચ ભવિષ્યમાં કોઈ મનોવૈજ્ઞાનિક દ્રષ્ટિથી શોધ કરનારા વ્યક્તિ જો તેમનું ઊંડાણ પૂર્વક વિશ્લેષણ કરશે તો જેટલી તાકાત તેમના પ્રવચનમાં હતી તેનાથી પણ ઘણી વધારે તેમના મૌનમાં હતી. તેઓ જાહેરસભામાં પણ બે-ચાર વાક્ય બોલ્યા પછી પણ મૌન થઈ જતા હતા, તો એ ઘણું ગજબ હતું કે લાખોની જનમેદનીમાં છેલ્લા માણસને પણ તે મૌનમાંથી સંદેશો મળી જતો હતો. એ એમની કંઇ કોમ્યુનિકેશન સ્કિલ હતી? મૌનની કોમ્યુનિકેશન સ્કિલ, ક્યારે બોલવું અને ક્યારે ચૂપ રહેવું? એ જે તાકાત હતી, તે અદભૂત હતી. આ પ્રકારથી તેઓ પોતાની મસ્તીમાં રહેતા હતા. ક્યારેય સાથે પ્રવાસનો અવસર મળતો તો જોતા હતા કે તેઓ આંખો બંધ કરીને રહેતા હતા. વધુ વાતો નહોતા કરતા, એ તેમના સ્વભાવમાં હતું. પરંતુ નાની-નાની વાતમાં પણ વ્યંગ કરવો એ તેમની વિશેષતા હતી. અમારી પાર્ટીની બેઠકમાં ક્યારેક વાતાવરણ ઉગ્ર થાય તો, આવી રીતે જ નાની વાત રજૂ કરી દેતા, એકદમથી હળવુંફૂલ વાતાવરણ કરી દેતા. એટલે કે એક પ્રકારે તેમણે પરિસ્થિતિને માપી લીધી હતી, પોતાની અંદર સમાવી લીધી હતી. આવું વ્યક્તિત્વ લોકતંત્રની જે સૌથી મોટી તાકાત હોય છે, એ તાકાતને સમર્પિત હતા અને લોકતંત્રમાં કોઈ દુશ્મન નથી હોતું. લોકતંત્રમાં સ્પર્ધા હોય છે, પ્રતિપક્ષ હોય છે. આદર અને સન્માન એ જ ભાવની સાથે જાળવી રાખવો, એ આપણી નવી પેઢી માટે શીખવા જેવું છે. આપણે સૌએ શીખવા જેવું છે કે આપણે કેવા પ્રકારથી આપણા પ્રતિસ્પર્ધીને પણ, ગંભીર ટીકાને પણ આદર સાથે, સન્માનની સાથે એ વ્યક્તિત્વ તરફ જોઈ રહેવું, આ અટલજી પાસેથી શીખવાનો વિષય છે.
આજે અટલજીને આદરાંજલિ અર્પણ કરવાનો અવસર મળ્યો છે. હું મારા તરફથી સદનના દરેક સાથીઓ તરફથી આદરણીય અટલજીને આદરાંજલિ અર્પણ કરું છું.
NP/J.Khunt/GP/RP
(Visitor Counter : 147
પ્રધાનમંત્રીનું કાર્યાલય
પ્રધાનમંત્રી શ્રીએ પરીક્ષા વોરિયર્સ પુસ્તકમાંથી 'તમારી પરીક્ષા, તમારી પદ્ધતિઓ-તમારી પોતાની શૈલી પસંદ કરો' શીર્ષકના સ્નિપેટ્સ શેર કર્યા
વિદ્યાર્થીઓને તેઓ પરીક્ષા માટે કેવી રીતે તૈયારી કરે છે તે શેર કરવા પણ વિનંતી કરી
પ્રધાનમંત્રી શ્રી નરેન્દ્ર મોદીએ એક્ઝામ વોરિયર્સ પુસ્તકમાંથી 'તમારી પરીક્ષા, તમારી પદ્ધતિઓ-તમારી પોતાની શૈલી પસંદ કરો' શીર્ષકના સ્નિપેટ્સ શેર કર્યા છે અને વિદ્યાર્થીઓને તેઓ પરીક્ષાની તૈયારી કેવી રીતે કરે છે તે શેર કરવા વિનંતી કરી છે.
એક ટ્વીટમાં, પ્રધાનમંત્રી શ્રીએ કહ્યું;
"#ExamWarriors પુસ્તકમાં, એક મંત્ર 'તમારી પરીક્ષા, તમારી પદ્ધતિઓ - તમારી પોતાની શૈલી પસંદ કરો' છે.
જેમ જેમ #ParikshaPeCharcha નજીક આવે છે, હું તમને બધાને આગ્રહ કરું છું કે તમે પરીક્ષાની તૈયારી કેવી રીતે કરો છો તે અંગેના રસપ્રદ અનુભવો સહિત શેર કરો. તે ચોક્કસપણે આપણા પરીક્ષા યોદ્ધાઓને પ્રોત્સાહિત કરશે."
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી સંસ્થાન ગોકર્ણ પર્તગલી જીવોત્તમ મઠના એચ. એચ. શ્રીમદ વિદ્યાધિરાજ તીર્થ શ્રીપદ વાડેર સ્વામીજીના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ શ્રી સંસ્થાન ગોકર્ણ પર્તગલી જીવોત્તમ મઠના એચ. એચ. શ્રીમદ વિદ્યાધિરાજ તીર્થ શ્રીપદ વાડેર સ્વામીજીના નિધન અંગે દુઃખ વ્યક્ત કર્યુ હતું.
પ્રધાનમંત્રીએ એક ટ્વીટમાં કહ્યું, “શ્રી સંસ્થાન ગોકર્ણ પર્તગલી જીવોત્તમ મઠના એચ. એચ. શ્રીમદ વિદ્યાધિરાજ તીર્થ શ્રીપદ વાડેર સ્વામીજીના નિધન અંગે દુઃખી છું. તેઓ સમાજ પ્રત્યેની અને ખાસ કરીને આરોગ્યસંભાળ ક્ષેત્રે તેમની વ્યાપક સેવા માટે હંમેશા યાદ રહેશે. તેમના અસંખ્ય અનુયાયીઓને સાંત્વના. ઓમ શાંતિ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેન્દ્રીય મંત્રીમંડળે કોલંબો, શ્રીલંકામાં BIMSTEC ટેકનોલોજી ટ્રાન્સફર સેન્ટરની સ્થાપના માટે ભારત દ્વારા મેમોરેન્ડમ ઓફ એસોસિયેશન ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે મલ્ટિ-સેક્ટરલ ટેકનિકલ એન્ડ ઈકોનોમિક કોઓપરેશન  ટેક્નોલોજી ટ્રાન્સફર ફેસિલિટી  માટે બે ઓફ બંગાળ પહેલની સ્થાપના માટે 30મી માર્ચ, 2022ના રોજ શ્રીલંકાના કોલંબો ખાતે યોજાયેલી 5મી BIMSTEC સમિટમાં BIMSTEC સભ્ય દેશોમાં ભારત દ્વારા મેમોરેન્ડમ ઑફ એસોસિયેશન ને મંજૂરી આપી છે. .
BIMSTEC TTFના મુખ્ય ઉદ્દેશ્યો BIMSTEC સભ્ય દેશો વચ્ચે ટેક્નોલોજી ટ્રાન્સફર, અનુભવોની વહેંચણી અને ક્ષમતા નિર્માણને પ્રોત્સાહન આપીને ટેક્નોલોજી ટ્રાન્સફરમાં સહકારને સંકલન, સુવિધા અને મજબૂત કરવાનો છે.
TTF BIMSTEC સભ્ય દેશો વચ્ચે, અન્ય બાબતોની સાથે, નીચેના અગ્રતા ક્ષેત્રોમાં બાયોટેકનોલોજી, નેનોટેકનોલોજી, માહિતી અને સંચાર ટેકનોલોજી, અવકાશ ટેકનોલોજી એપ્લિકેશન્સ, કૃષિ ટેકનોલોજી, ફૂડ પ્રોસેસિંગ ટેકનોલોજી, ફાર્માસ્યુટિકલ ટેકનોલોજી ઓટોમેશન, નવી અને નવીનીકરણીય ઉર્જા. ટેક્નોલોજી ઓટોમેશન, નવી અને રિન્યુએબલ એનર્જી ટેક્નોલોજી, ઓશનોગ્રાફી, ન્યુક્લિયર ટેક્નોલોજી એપ્લિકેશન્સ, ઈ-વેસ્ટ અને સોલિડ વેસ્ટ મેનેજમેન્ટ ટેક્નોલોજી, હેલ્થ ટેક્નોલોજી, ડિઝાસ્ટર રિસ્ક રિડક્શન અને ક્લાઈમેટ ચેન્જ એડપ્ટેશનને લગતી ટેક્નોલોજીમાં ટેક્નોલોજીના ટ્રાન્સફરની સુવિધા આપશે
ટીટીએફનું એક ગવર્નિંગ બોર્ડ હશે અને ટીટીએફની પ્રવૃત્તિઓનું એકંદર નિયંત્રણ ગવર્નિંગ બોર્ડને સોંપવામાં આવશે. ગવર્નિંગ બોર્ડમાં દરેક સભ્ય રાજ્યમાંથી એક નોમિનીનો સમાવેશ થાય છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ રેસેપ તૈયિપ એર્દોગનને તુર્કીના રાષ્ટ્રપતિ તરીકે ફરીથી ચૂંટવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રેસેપ તૈયપ એર્દોગનને તુર્કીના રાષ્ટ્રપતિ તરીકે ફરીથી ચૂંટવા બદલ અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું;
"Türkiyeના પ્રમુખ તરીકે ફરીથી ચૂંટાયા પર @RTERdoganને અભિનંદન! મને વિશ્વાસ છે કે વૈશ્વિક મુદ્દાઓ પર આપણા દ્વિપક્ષીય સંબંધો અને સહયોગ આવનારા સમયમાં વધતા રહેશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આવાસ અને ગરીબી ઉન્મૂલન મંત્રાલય
ઘર ખરીદનારાઓ અને રિયલ એસ્ટેટ ઉદ્યોગના તમામ હિતધારકોના હિતને સુરક્ષિત રાખવા માટે MOHUA એ ઝડપથી વિશેષ ઉપાયો પર એડવાઇઝરી ઇશ્યૂ કરશેઃ હરદીપ એસ પુરી
રેરા કેન્દ્રીય સલાહકાર પરિષદની મહત્ત્વપૂર્ણ બેઠક યોજાઈ
રિયલ એસ્ટેટ  ધારા, 2016 ની જોગવાઈઓ અંતર્ગત રચિત કેન્દ્રીય સલાહકાર પરિષદ ની એક મહત્ત્વપૂર્ણ બેઠક આજે આવાસ અને શહેરી બાબતોનાં મંત્રાલયનાં કેન્દ્રીય રાજ્ય મંત્રી  શ્રી હરદીપ એસ પુરીની અધ્યક્ષતામાં વેબિનારના માધ્યમથી યોજવામાં આવી હતી. આ બેઠકમાં કોવિડ-19  રોગચાળા અને એના પરિણામે સ્વરૂપે દેશભરમાં લાગુ લોકડાઉનથી રિયલ એસ્ટેટ ક્ષેત્ર પર થયેલી અસરની ચર્ચા કરવામાં આવી હતી અને રેરાની જોગવાઈઓ અંતર્ગત એને ‘કુદરતી આપત્તિ કે અનપેક્ષિત ઘટના’ ગણવા પર વાત થઈ હતી. આ બેઠકમાં નીતિ આયોગના સીઇઓ શ્રી અમિતાભ કાંત, એમઓએચયુએના સચિવ શ્રી દુર્ગા શંકર મિશ્રા, કાયદા વિભાગના સચિવ શ્રી એ કે મેંદીરત્તા, કેટલાંક રાજ્યોની રિયલ એસ્ટેટ સત્તામંડળોના મુખ્ય સચિવો અને ચેરપર્સન, ઘર ખરીદવા ઇચ્છતા ગ્રાહકોના સમુદાયના પ્રતિનિધિઓ, રિયલ એસ્ટેટ ડેવલપર્સ, રિયલ એસ્ટેટના એજન્ટો, એપાર્ટમેન્ટ ઑનર્સ એસોસિએશનનાં પ્રતિનિધિઓ, ક્રેડાઈ, એનએઆરઇડીસીઓ, નાણાકીય સંસ્થાઓના પ્રતિનિધિઓ અને અન્ય ભાગીદારો સામેલ થયા હતા.
આ સભ્યોને આવકારી આપીને શ્રી પુરીએ આ સંકટ દરમિયાન પોતાના શ્રમિકોને ભોજન, આશ્રય, ચિકિત્સા સુવિધાઓ અને મજૂરી પ્રદાન કરવા માટે જરૂરી ઉપાયો માટે ડેવલપર્સ એસોસિએશન સહિત રિયલ એસ્ટેટ સેક્ટરના તમામ ભાગીદારો અને રિયલ એસ્ટેટ ક્ષેત્રને સંપૂર્ણ સહયોગ અને મદદ કરવા માટે નિયમનકારક સત્તામંડળોની પ્રશંસા કરી હતી.
આ બેઠકમાં રિયલ એસ્ટેટ ક્ષેત્રની ચિંતાઓ, ખાસ કરીને રોગચાળા કોવિડ-19 અને એના પગલે રાષ્ટ્રવ્યાપક લોકડાઉનના અસર પર ચર્ચાવિચારણા થઈ હતી. રિયલ એસ્ટેટ ક્ષેત્ર માટે વિશેષ રાહત આપવાની માંગણી થઈ હતી, જેનાથી વર્તમાન સંકટની પ્રતિકૂળ અસરનો સામનો કરવા સક્ષમ બની શકે. મોટા પાયે શ્રમિકોના રિવર્સ પલાયન  અને પુરવઠાની સાંકળને અસર થવાથી કોવિડ-19થી અગાઉથી જ આ ક્ષેત્રની કામગીરીઓમાં અવરોધ પેદા કર્યો છે.
આવાસ મંત્રીએ વ્યાપક ચર્ચાવિચારણા કર્યા પછી તમામ ભાગીદારોને આશ્વાસન આપ્યું હતું કે, તમામ હિતધારકોના હિતોને ધ્યાનમાં રાખીને આ મુદ્દે વિચાર કરવામાં આવશે. તેમણે આગળ જણાવ્યું હતું કે, એમઓએચયુએ ઝડપથી વિશેષ ઉપાયોને લઈને તમામ રેરા/રાજ્યોને એક એડવાઇઝરી ઇશ્યૂ કરશે, જે ઘર ખરીદવા ઇચ્છતા ગ્રાહકો અને રિયલ એસ્ટેટ ઉદ્યોગના અન્ય તમામ હિતધારકોના હિતોને સુરક્ષિત કરવા માટે જરૂરી છે.
GP/DS
(Visitor Counter : 158
સંસ્કૃતિ મંત્રાલય
પ્રધાનમંત્રી આવતીકાલે અમદાવાદના સાબરમતી આશ્રમ ખાતે 'અમૃત મહોત્સવ'નું ઉદ્ઘાટન કરશે અને પદયાત્રાનો પ્રારંભ કરાવશે
કેન્દ્રીય સંસ્કૃતિ અને પ્રવાસન રાજ્ય મંત્રી  શ્રી પ્રહલાદ સિંહ પટેલે જણાવ્યું હતું કે, પ્રધાનમંત્રી શ્રી નરેન્દ્ર મોદી આવતીકાલે અમદાવાદમાં આવેલા સાબરમતી આશ્રમ ખાતે 'આઝાદી કા અમૃત મહોત્સવ'નું ઉદ્ઘાટન કરશે અને પદયાત્રાનો પ્રારંભ કરાવશે. આજે પત્રકાર પરિષદને સંબોધતા તેમણે જણાવ્યું હતું કે, સરકારે ભારતની સ્વતંત્રતાની 75મી વર્ષગાંઠની ઉજવણી કરવા માટે 'આઝાદી કા અમૃત મહોત્સવ' તરીકે શ્રેણીબદ્ધ કાર્યક્રમોનું આયોજન કરવાનો નિર્ણય લીધો છે જેનો પ્રારંભ 15 ઑગસ્ટ, 2022ના બરાબર 75 અઠવાડિયા પહેલાં એટલે કે, 12 માર્ચ, 2021ના રોજથી થઇ રહ્યો છે. તેમણે માહિતી આપી હતી કે, રાજ્ય સરકારો અને કેન્દ્રશાસિત પ્રદેશો દ્વારા પણ 12 માર્ચ, 2021ના રોજ વિવિધ કાર્યક્રમોનું આયોજન કરવામાં આવ્યું છે.
મંત્રીશ્રીએ જણાવ્યું હતું કે, મહાત્મા ગાંધીએ 12 માર્ચથી 6 એપ્રિલ, 1930 દરમિયાન અન્ય 81 પદયાત્રીઓ સાથે મળીને દાંડી પદયાત્રા કરી હતી. પ્રધાનમંત્રી દ્વારા આવતીકાલે જે પદયાત્રાનો પ્રારંભ કરાવવામાં આવશે તે અમદાવાદમાં સાબરમતી આશ્રમથી શરૂ થઇને 241 માઇલ દૂર નવસારીમાં આવેલા દાંડી ખાતે 5 એપ્રિલ, 2021ના રોજ સંપન્ન થશે. આ પદયાત્રા 25 દિવસ સુધી ચાલશે. તેમાં 81 પદયાત્રીઓ ભાગ લેશે અને દાંડી સુધીમાં માર્ગમાં લોકોના વિવિધ સમૂહો પણ તેમની સાથે જોડાશે.
શ્રી પટેલે એવી પણ જાહેરાત કરી હતી કે, પદયાત્રાના પ્રારંભિક ચરણમાં 75 કિમી સુધી તેઓ નેતૃત્ત્વ સંભાળશે.
મંત્રીશ્રીએ જણાવ્યું હતું કે, સરકારે દેશની સ્વતંત્રતાની 75મી વર્ષગાંઠને અમૃત મહોત્સવ તરીકે ઉજવવાનો નિર્ણય લીધો છે. 15 ઑગસ્ટ, 2022 સુધી આગામી 75 અઠવાડિયા દરમિયાન સાપ્તાહિક ધોરણે વિવિધ કાર્યક્રમોનું આયોજન કરવામાં આવશે. તેમણે કહ્યું હતું કે, દર અઠવાડિયે એક કાર્યક્રમનું આયોજન કરવામાં આવશે. આ મહોત્સવમાં તમામ લોકો સહભાગી થાય તે સુનિશ્ચિત કરવા માટે, સંસ્કૃતિ મંત્રાલયની સહાયક ભૂમિકામાં લોકોની રૂચિને અનુરૂપ વિવિધ કાર્યક્રમોનું આયોજન કરવામાં આવશે.
SD/GP/BT
(Visitor Counter : 238
પ્રધાનમંત્રીનું કાર્યાલય
પ્રધાનમંત્રી આજે તેમના નિવાસસ્થાને શીખ પ્રતિનિધિમંડળને મળ્યા
પ્રતિનિધિમંડળે ગુરુદ્વારા શ્રી બાલા સાહિબજી તરફથી પ્રસાદ અને આશીર્વાદ આપ્યા જેમણે પ્રધાનમંત્રીના જન્મદિવસ પર 'અખંડ પાઠ'નું આયોજન કર્યું હતું
પ્રતિનિધિમંડળે પ્રધાનમંત્રીને પગડી બાંધીને અને સિરોપા અર્પણ કરીને સન્માન કર્યું
શિખ સમુદાયના સન્માન અને કલ્યાણ માટે તેમની પાથ બ્રેકિંગ પહેલ માટે પ્રતિનિધિમંડળે પ્રધાનમંત્રીનો આભાર માન્યો
પ્રધાનમંત્રી શ્રી નરેન્દ્ર મોદીએ આજે 7 લોક કલ્યાણ માર્ગ ખાતે તેમના નિવાસસ્થાને શીખ પ્રતિનિધિમંડળ સાથે મુલાકાત કરી.
દિલ્હીના ગુરુદ્વારા શ્રી બાલા સાહિબજીએ પ્રધાનમંત્રીના જન્મદિવસ નિમિત્તે 'અખંડ પાઠ'નું આયોજન કર્યું હતું. 15મી સપ્ટેમ્બરે શરૂ થયેલો ‘અખંડ પાઠ’ પ્રધાનમંત્રીના જન્મદિવસ 17મી સપ્ટેમ્બરે પૂરો થયો. શીખ પ્રતિનિધિમંડળે પ્રધાનમંત્રીની મુલાકાત લીધી હતી અને ગુરુદ્વારામાંથી પ્રસાદ અને આશીર્વાદ આપ્યા હતા.
બેઠક દરમિયાન શીખ પ્રતિનિધિ મંડળે પ્રધાનમંત્રીને પગડી બાંધીને અને સિરોપા અર્પણ કરીને સન્માન કર્યું હતું. પ્રધાનમંત્રીના લાંબા આયુષ્ય અને સારા સ્વાસ્થ્ય માટે પ્રાર્થના પણ કરવામાં આવી હતી. શિખ સમુદાયના સન્માન અને કલ્યાણ માટે તેમના દ્વારા લેવામાં આવેલી પાથ બ્રેકિંગ પહેલ માટે પ્રતિનિધિમંડળે પ્રધાનમંત્રીનો પણ આભાર માન્યો હતો. તેઓએ 26 ડિસેમ્બરને “વીર બાલ દિવસ” તરીકે જાહેર કરવા, કરતારપુર સાહિબ કોરિડોરને ફરીથી ખોલવા, ગુરુદ્વારાઓ દ્વારા ચલાવવામાં આવતા લંગર પરનો જીએસટી હટાવવા, ગુરુ ગ્રંથ સાહિબની નકલો અફઘાનિસ્તાનથી ભારત પહોંચે તે સુનિશ્ચિત કરવા સહિત અનેક પ્રયાસો કર્યા હતા.
શીખ પ્રતિનિધિમંડળમાં અખિલ ભારતીય કેન્દ્રીય ગુરુ સિંહ સભાના પ્રમુખ શ્રી તરવિંદર સિંહ મારવાહ, અખિલ ભારતીય કેન્દ્રીય ગુરુ સિંહ સભાના કાર્યકારી પ્રમુખ શ્રી વીર સિંહ, કેન્દ્રીય ગુરુ સિંહ સભાના દિલ્હી વડા શ્રી નવીન સિંહ ભંડારી, શ્રી હરબંસ સિંહ, ગુરુદ્વારા સિંઘ સભા, તિલક નગરના પ્રમુખ અને ગુરુદ્વારા સિંઘ સભાના મુખ્ય ગ્રંથી શ્રી રાજિન્દર સિંહ સામેલ હતા.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(